CELEX: 52020DP0187
Language: bg
Date: 2020-07-09 00:00:00
Title: Решение на Европейския парламент да не се представят възражения срещу делегирания регламент на Комисията от 19 юни 2020 г. за изменение на Делегиран регламент (ЕС) № 877/2013 за допълнение на Регламент (ЕС) № 473/2013 на Европейския парламент и на Съвета относно общите разпоредби за мониторинг и оценка на проектите за бюджетни планове и за гарантиране на коригирането на прекомерния дефицит на държавите членки в еврозоната (C(2020)04140 — 2020/2695(DEA))

15.9.2021   
            
            
               BG
            
            
               Официален вестник на Европейския съюз
            
            
               C 371/126
            
         
      P9_TA(2020)0187
      Непредставяне на възражения срещу делегиран акт: общи разпоредби за мониторинг и оценка на проектите за бюджетни планове и за гарантиране на коригирането на прекомерния дефицит на държавите членки в еврозоната
      Решение на Европейския парламент да не се представят възражения срещу делегирания регламент на Комисията от 19 юни 2020 г. за изменение на Делегиран регламент (ЕС) № 877/2013 за допълнение на Регламент (ЕС) № 473/2013 на Европейския парламент и на Съвета относно общите разпоредби за мониторинг и оценка на проектите за бюджетни планове и за гарантиране на коригирането на прекомерния дефицит на държавите членки в еврозоната (C(2020)04140 — 2020/2695(DEA))
      (2021/C 371/23)
      
         Европейският парламент,
      
                  —
               
               
                  като взе предвид делегирания регламент на Комисията (C(2020)04140),
               
            
                  —
               
               
                  като взе предвид писмото на Комисията от 22 юни 2020 г., с което последната отправя искане към Европейския парламент да заяви, че няма да представя възражения срещу делегирания регламент,
               
            
                  —
               
               
                  като взе предвид писмото от 3 юли 2020 г. на комисията по икономически и парични въпроси до председателя на Съвета на председателите на комисии,
               
            
                  —
               
               
                  като взе предвид член 290 от Договора за функционирането на Европейския съюз,
               
            
                  —
               
               
                  като взе предвид Регламент (ЕС) № 473/2013 на Европейския парламент и на Съвета от 21 май 2013 г. относно общите разпоредби за мониторинг и оценка на проектите за бюджетни планове и за гарантиране на коригирането на прекомерния дефицит на държавите членки в еврозоната (1), и по-специално член 10, параграф 3 и член 14, параграф 5 от него,
               
            
                  —
               
               
                  като взе предвид член 111, параграф 6 от своя Правилник за дейността,
               
            
                  —
               
               
                  като взе предвид препоръката за решение на комисията по икономически и парични въпроси,
               
            
                  —
               
               
                  като взе предвид обстоятелството, че не са представени възражения в срока, предвиден в член 111, параграф 6, трето и четвърто тире от своя Правилник за дейността, който срок изтече на 9 юли 2020 г.,
               
            
                  А.
               
               
                  като има предвид, че на заседанието на Еврогрупата на 9 април 2020 г. министрите на финансите на държавите членки от еврозоната предложиха да се създаде подкрепа при пандемична криза, основана на кредитната линия с разширени условия по Европейския механизъм за стабилност, с цел да се реагира на пандемията от COVID-19;
               
            
                  Б.
               
               
                  като има предвид, че в доклада на Еврогрупата се посочва, че единственото изискване за достъп до подкрепата при пандемична криза ще бъде държавите членки от еврозоната, които искат такава подкрепа, да поемат задължение да използват тази кредитна линия за подкрепа на националното финансиране на преки и непреки разходи за здравно обслужване, лечение и превенция, дължащи се на кризата, предизвикана от COVID-19;
               
            
                  В.
               
               
                  като има предвид, че в съвместно писмо от 7 май 2020 г. изпълнителният заместник-председател Домбровскис и членът на Комисията Джентилони обявиха намерението си да изменят Делегиран регламент (ЕС) № 877/2013 на Комисията от 27 юни 2013 г. за допълване на Регламент (ЕС) № 473/2013 на Европейския парламент и на Съвета относно общите разпоредби за мониторинг и оценка на проектите за бюджетни планове и за гарантиране на коригирането на прекомерния дефицит на държавите членки в еврозоната (2) с цел допълнително уточняване на изискванията за докладване, приложими за държавите членки, ползващи се от подкрепата при пандемична криза;
               
            
                  Г.
               
               
                  като има предвид, че с делегирания акт се изменят изискванията за докладване и се уточнява, че докладването в настоящата ситуация се отнася само до използването на средствата по линия на подкрепата при пандемична криза с цел покриване на преките и непреките разходи за здравно обслужване, лечение и превенция, дължащи се на кризата с COVID-19, като се има предвид твърде специфичният и ограничен обхват на подкрепата при пандемична криза, и като се има предвид, че в новото приложение II се определя съответният образец за докладване;
               
            
                  Д.
               
               
                  като има предвид, че този делегиран акт следва да влезе в сила възможно най-скоро, за да се рационализират изискванията за докладване, приложими за държавите членки, ползващи се от подкрепа при пандемична криза;
               
            
               
                  1.
               
               
                  заявява, че не представя възражения срещу делегирания регламент;
               
            
               
                  2.
               
               
                  възлага на своя председател да предаде настоящото решение на Съвета и на Комисията.
               
            
         (1)  ОВ L 140, 27.5.2013 г., стр. 11.
      
         (2)  ОВ L 244, 13.9.2013 г., стр. 23.